laion/Wikipedia-Exotic huggingface dataset:
ניקולה ז'יז'יץ' (כדורגלן)

ניקולה ז'יז'יץ' (בקרואטית: Nikola Žižić; נולד ב-23 בינואר 1988) הוא כדורגלן עבר קרואטי אשר שיחק בעמדת הבלם. ז'יז'יץ' התחיל את קריירת המשחק שלו במועדון מהליגה הקרואטית השלישית, ממנו עבר למועדון מהליגה הסלובנית השנייה, ולקראת עונת 2011/2012 חתם לעונה אחת בלוצ'קו, העולה הטרייה לליגת העל הקרואטית. הוא השתלב בהרכב הקבוצה והרשים, ולקראת עונת 2012/2013 חתם על חוזה לשלוש עונות באנטליהספור מליגת העל הטורקית. הוא לא הצליח להשתלב בקבוצה, ובינואר 2014 עבר לפטהייהספור מליגת המשנה הטורקית עד לתום העונה. באוגוסט 2014 חתם לעונה אחת בקרקה מליגת העל הסלובנית. ביולי 2015 שב למולדתו, וחתם באיסטרה 1961 מליגת העל הקרואטית. ביולי 2017 עבר ללאריסה מליגת העל היוונית. במאי 2021 הגיע עם המועדון להסכמה על התרת חוזהו. מדיה וקבצים בנושא ניקולה ז'יז'יץ' בוויקישיתוף ניקולה ז'יז'יץ', באתר Transfermarkt ניקולה ז'יז'יץ', באתר Soccerway ניקולה ז'יז'יץ', באתר WorldFootball.net ניקולה ז'יז'יץ', באתר FootballDatabase.eu "Ανακοίνωσε Κρίζμαν και Ζίζιτς η ΑΕΛ". sport24.gr. 7 ביולי 2017. {{cite web}}: (עזרה) "Ανακοίνωση Λυσης Συμβολαιων". aelfc.gr/. 14 במאי 2021. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מלך עליון

מלך עליון הוא דגם של פיוטים לראש השנה, המשווה בין רוממותה וגדלותה של מלכות ה' לאפסותה של מלכות בשר ודם. נכתבו מספר פיוטים בדגם זה, המחקים אחד את השני. האם התכוונתם ל... מלך עליון אל דר במרום – נתחבר בידי רבי אלעזר בירבי קליר, ונאמר במנהגי אשכנז בחזרת הש"ץ של תפילת מוסף ביום הראשון של ראש השנה מלך עליון אמיץ המנושא – נתחבר בידי רבי שמעון בן יצחק, ונאמר במנהגי אשכנז בחזרת הש"ץ של שחרית ביום השני של ראש השנה
עונת 2007/2008 בליגת העל ההולנדית

עונת 2007/2008 הייתה העונה ה-52 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. פנלו ואקסלסיור רוטרדם ירדו לליגת המשנה. על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פנלו ודה חראפסחאפ שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משלוש משחקים כנגד הקבוצות שהעפילו מטורניר הפלייאוף בליגת המשנה. הקבוצות שסיימו במקומות 2–5 התמודדו על כרטיס לשלב המוקדמות השלישי בליגת האלופות, כאשר המפסידה בגמר זכתה בכרטיס לסיבוב הראשון בגביע אופ"א, שתי המפסידות בשלב חצי הגמר התמודדו ביניהן על כרטיס נוסף לגביע אופ"א, והמפסידה התמודדה מול המנצחת בפלייאוף של מקומות 7–10 על הכרטיס השלישי לגביע אופ"א. פיינורד זכתה בגביע והעפילה לגביע אופ"א אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-3 משחקים.
ז'וקובקה

ז'וקובקה (ברוסית: Жуковка) הוא יישוב דאצ'ות במחוז מוסקבה שברוסיה. נכון ל-2010, גרים ביישוב 489 איש. היישוב ממוקם על הגדה הימנית של נהר מוסקבה, 9 ק"מ מכביש הטבעת של מוסקבה לאורך הכביש רובליובו-אוספנסקויה. ז'וקובקה הוא אחד מיישובי הדאצ'ות היוקרתיים ביותר במחוז מוסקבה. ליד ז'וקובקה נמצאים יישובי קוטג' "ז'וקובקה-2" ו"ז'וקובקה-3". ביישוב ממוקם המרכז היהודי-דתי "ז'וקובה", אשר הרב אלכסנדר בורודה משמש כרבו. לאורך השנים גרו כאן דולורס איברורי, אלכסנדר יאקובלב, אנדריי סחרוב, ולדימיר צ'לומיי, יקטרינה פורצבה, אלכסנדר סולז'ניצין, ויאצ'סלב מולוטוב. בתחילת המאה ה-21, תושבים מפורסמים כללו את ראש הממשלה לשעבר ויקטור צ'רנומירדין, ראש חברת הנפט יוקוס לשעבר מיכאיל חודורקובסקי, צייר איליה גלזונוב והיזם יבגני צ'יצ'ווארקין. רובליובקה מדיה וקבצים בנושא ז'וקובקה בוויקישיתוף https://odintsovo.info/goroda/?id=2903 ערך זה הוא קצרמר בנושא יישובים ובנושא רוסיה. אתם מוזמנים לתרום לוויקיפדיה ולהרחיב אותו.
אצטדיון גאזי

אצטדיון גאזי (פשטו: غازي لوبغالی; פרסית: ورزشگاه غازى) הוא אצטדיון רב תכליתי הממוקם במזרח קאבול שבאפגניסטן, ששימש בעיקר למשחקי כדורגל. לפעמים הוא נקרא בשמות אחרים כמו אצטדיון התאחדות הכדורגל האפגנית. הוא נבנה בתקופת שלטונו של המלך אמאנוללה חאן בשנת 1923, כונה 'גאזי' (גיבור) על הניצחון האפגני במלחמה האנגלו-אפגנית השלישית. האצטדיון שופץ בשנת 2011 לאחר שהמגרש הוסר כולו והוחלף בכיסוי דשא חדש ובדשא מלאכותי. המשחק הבינלאומי הראשון שהתקיים בתוך אצטדיון גאזי היה משחק כדורגל בין אפגניסטן לאירן ב-1 בינואר 1941, המשחק הסתיים בתיקו מאופס. בשנת 1963, המוזיקאי האמריקאי דיוק אלינגטון ערך כאן קונצרט במסגרת סיבוב ההופעות שלו בחסות מחלקת המדינה של ארצות הברית. בסוף שנות התשעים האצטדיון שימש כמקום להוצאות להורג פומביות על ידי ממשלת הטליבאן. עד אוגוסט 2021, האצטדיון שימש בעיקר למשחקי כדורגל בין קבוצות ממחוזות שונים במדינה וכן למשחקים בינלאומיים. באצטדיון היו גם מתקני אימונים לנבחרת הנשים הלאומית באיגרוף נשים. ב־15 בדצמבר 2011 חגג הוועד האולימפי הלאומי באפגניסטן את פתיחתו מחדש של אצטדיון גאזי ששופץ. באירוע בהשתתפות הוועד האולימפי האפגני השתתפו השגריר האמריקני ריאן קרוקר, נשיא הוועד האולימפי האפגני, סגן אלוף מוחמד זהר אגבאר, ומפקד כוח הסיוע הביטחוני הבינלאומי גנרל ג'ון ר. אלן. האירוע, שכלל גם כמעט 5,000 צופים, כלל מצעד של ספורטאים, דברי פתיחה, חיתוך סרט ושני משחקי כדורגל מקוצרים שכללו קבוצות כדורגל גברים ונשים כאחד. מגרש המשחקים המשודרג קיבל הסמכה מ־FIFA לעריכת משחקים בינלאומיים. מדיה וקבצים בנושא אצטדיון גאזי בוויקישיתוף "Afghan Premier League". APL. Kashyap. "5 football stadiums around the world rumoured to be haunted: #2 Ghazi Stadium - Kabul". Sportskeeda. אורכב מ-המקור ב-2014-11-11. נבדק ב-2014-11-11. Nucelli, Nicole (28 בדצמבר 2011). "Afghanistan's Ghazi Stadium Enjoys Renaissance". Blog. U.S. Department of State. אורכב מ-המקור ב-19 באוקטובר 2012. נבדק ב-19 באוקטובר 2019. {{cite web}}: (עזרה) Whitlock, Monica (20 בספטמבר 2013), When Duke Ellington played Kabul, BBC {{citation}}: (עזרה) Vlessing, Etan (30 באפריל 2012). "NFB's 'The Boxing Girls of Kabul' Acquired by In Demand". The Hollywood Reporter. נבדק ב-17 בינואר 2013. {{cite news}}: (עזרה)
יוליה קניירש

יוליה קניירש (במקור קורח, בהונגרית: Kenyeres Júlia; לטניה, מחוז זאלה, 11 בדצמבר 1895 – בודפשט, 30 בדצמבר 1958) הייתה עיתונאית, פוליטיקאית יהודייה-הונגרייה. יוליה קורח נולדה במשפחה יהודית. אביה, פילפ קורח, היה פקיד מדינה שעבר מקושיצה ללטניה ב-25 במרץ 1895 כקצין מס. אמה הייתה ברתה זינגר. לפילפ קורח היו שלושה ילדים, אחיה של יוליה היו מור קורח, מדען מפורסם בעולם ומשורר וכן אלדאר קומיאט. לאחר שהות של מספר שנים בלטניה, אב המשפחה הוצב ברייקה. יוליה קניירש השלימה שם את בתי הספר היסודיים והתיכוניים שלה. בבודפשט נרשמה למחלקה למתמטיקה ולפיזיקה באוניברסיטה, אך שנה לאחר מכן עברה לפקולטה לרפואה. יוליה השתתפה בעבודתו של חוג גליליאו כסטודנטית באוניברסיטה. היא הייתה חברה במפלגת הקומוניסטים של הונגריה (KMP) מהקמתה. בתקופת הרפובליקה הסובייטית ההונגרית, בשל חשיבתה הפוליטית, מינתה אותו הוועדה העממית לחינוך ציבורי לסגנית קומיסר העם (סגנית שר) לענייני קולנוע. לאחר נפילת הרפובליקה הסובייטית היגרה בשל הטרור הלבן. בברלין הפכה לחברה במפלגה הקומוניסטית של גרמניה (KPD) ועבדה כעורכת עיתון מפעלי. בינתיים כתבה מאמרים ושירים לעיתונות המהגרים ההונגרית. בשנת 1921, בווינה, הייתה ממקימי המגזין הספרותי הקומוניסטי "אחדות" (Egység). בסתיו 1922 עברה שוב לברלין ולאחר מכן בשנת 1932 לברית המועצות. אחרי סיום לימודיה בבית הספר לנין במוסקבה, לימדה היסטוריה של המפלגה הקומוניסטית ומרקסיזם-לניניזם. בשנת 1936 התנדבה לחטיבה האזרחית הבינלאומית במלחמת האזרחים בספרד, שם נודעה בשם יוליה אלווארז. בשנת 1939 חזרה לברית המועצות. יוליה קניירש הייתה אחת המארגנים והעורכים העיקריים של רדיו קושוט במוסקבה בשנים 1939–1940. בשנת 1947 חזרה להונגריה. בשנת 1950 מונתה למשנה למנכ"ל סוכנות הידיעות ההונגרית (Magyar Távirati Iroda). היא ערכה את המהדורה ההונגרית של המגזין "לשלום מתמשך ודמוקרטיה עממית". עד מותה הייתה חברה בהנהלת "האיגוד הלאומי של עיתונאים ההונגרים". הגימנסיה של לטניה נשאה את שמה עד 1990. לחיות בצורה אנושית. לוחמי תנועת הפועלים במחוז זאלה. אוסף ביוגרפיה. עמודים 222–224 חייה ויצירתה של יוליה קניירש. לטניה, 1971 Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981 900. ISBN 963-05-2500-3 (לקסיקון ביוגרפי הונגרי. כרך תוספת. עורכת ראשית אגנש קניירש).
השטן (קלף טארוט)

השטן שקרוי גם בשמות: טיפון, קרנונוס ופאן, הוא קלף מספר 15 בארקנה הגדולה של קלפי הטארוט. הקלף מתאר דמות של שד (לרוב בפומט) עומד על מזבח ואוחז בלפיד (בחלק מהגרסאות קלשון) ומתחתיו כבולים זוג שדים (לרוב גבר ואישה שמייצגים את אדם וחוה לאחר החטא הקדמון). לעיתים יש לשטן פרצוף נוסף בבטן. בעיצובים המושפעים מאליפז לוי את איבר מינו מחליף מטה הרמס או הסימן האסטרולוגי של מרקורי אשר מייצג גם את הכספית, וכן על מצחו יש את הכוכב המחומש ישר או הפוך, שבחלק מהגרסאות מחליפה אותו העין השלישית. קלף השטן הוא קלף המסמל כבילות והשתעבדות לעולם החומר וליצרים האפלים לכאורה של האדם. קלף המתאר בגידה, סחטנות רגשית קשה, מערכות יחסים שמבוססות על יצרים, שליטה, כוח, מיניות לא תקינה, רדיפה אחרי חומרנות מוגזמת, רוע לב, עין רעה, קנאה, הרס עצמי, התמכרויות. קלף השטן מייצג את ההגבלה, את הפחדים, את ההרגלים. הוא מייצג מצבים של תלות העדר מודעות, רכושנות, ומיניות מתפרצת. עוד מייצג הקלף הליכה אחר התשוקות בתחכום ועורמה עד לכדי התמכרות אובססיבית. כמו כן, הקלף מייצג את הפיתוי של העולם החומרי וההנאות הפיזיות, תאווה ואובססיה לכסף וכוח, חיים בפחד, שליטה ושעבוד. בחבילת הטארוט של השחר המוזהב, השטן והמוות הם הפכים. השטן הוא כוח צמיחה ופיריון (מעפר באת), והמוות הוא כוח הרס (ואל עפר תשוב). קלף המיזוג הוא האיזון בין השניים. מדיה וקבצים בנושא השטן בוויקישיתוף הילה טארוט, פשוטארוט קלף השטן, באתר www.mr-kaplan.com
חושי

האם התכוונתם ל... אבא חושי – מראשי עיריית חיפה חנה חושי – ממייסדות ארגון אמהות עובדות, אשתו של אבא חושי חושי – עיר ברומניה חושי הארכי – מרעי דוד המלך חוש (פירושונים)
ינס יול

ינס יול (בדנית: Jens Juel;‏ 12 במאי 1745 – 27 בדצמבר 1802) היה צייר דני, הידוע בעיקר בזכות הדיוקנאות הרבים שלו הוא נחשב כצייר הדיוקנים הדני המוביל במאה ה-18. הוא נולד בבית אחיה של אמו יוהאן יורגנסן, שהיה מורה בבית ספר בבלסלב שבאי פונן. ינס יול היה בנם של וילהלמיין אליזבת יול, ויורגן יורגנסן שהיה מנהל בית ספר בגמבורג, לא רחוק מבלסלב. יול גילה עניין בציור מגיל צעיר, והוריו שלחו אותו להיות חניכו של הצייר יוהאן מייקל גרמן בהמבורג, שם עבד קשה במשך חמש או שש שנים והשתפר עד כדי כך שרכש מוניטין של צייר. במהלך לימודיו התפרנס מציור נופים, דיוקנאות ותמונות ז'אנר. בשנות העשרים המוקדמות שלו, עבר לקופנהגן כדי ללמוד באקדמיה הדנית המלכותית לאמנות. בשנת 1767 הוענקה לו מדליית הזהב הקטנה ובשנת 1771 מדליית הזהב הגדולה, שניהם לנושאים מקראיים. בשנת 1772 עזב יול את קופנהגן, ועבר לרומא שם שהה ארבע שנים יחד עם אמנים דנים אחרים, כולל ניקולי אבידגור. מרומא, הוא עבר לפריז, בזמנו מרכז לציור דיוקנאות. בשנת 1777 המשיך לז'נבה, שם שהה שנתיים בביתו של חברו צ'ארלס בונה בחברת אמנים דנים אחרים, ביניהם יוהאן פרדריק קלמנס. בז'נבה זכה יול במהרה להכרה אמנותית והוא צייר דיוקנאות רבים. באמצעות בונה שהפך לחבר כבוד באקדמיה הדנית, המוניטין שלו הגיע לדנמרק. לאחר שהות קצרה בהמבורג, שם פגש וצייר דיוקן של המשורר פרידריך גוטליב קלופסטוק, מחבר "המשיח", הוא חזר לקופנהגן בשנת 1780. כאן צייר דיוקנאות לבית המלוכה והאצולה. במקביל גם לצייר נופים וציורי ז'אנר, והוא הוגדר כצייר החצר. ב-4 באפריל 1782 נבחר פה אחד לחבר באקדמיה הדנית והפך למנהל האקדמיה בשנת 1795 והמשיך בתפקיד עד מותו. יול קבור בבית הקברות באסיסטנס בקופנהגן. מדיה וקבצים בנושא ינס יול בוויקישיתוף Jens Juel at Rosenborg - The Royal Danish Collection, www.kongernessamling.dk (באנגלית) "Jens Juel"
ניקולה ז'יז'יץ' (כדורסלן)

ניקולה ז'יז'יץ' (בסרבית: Никола Жижић; נולד ב-17 בפברואר 1994) הוא כדורסלן מונטנגרי המשחק בעמדת הקלע במטאלץ ולייבו. הוא החל את קריירת הבוגרים שלו בעונת 2010/2011, בה שיחק בבודוצ'נוסט פודגוריצה. בשנת 2012 עבר לסוטייסקה ניקשיץ', בה שיחק במשך ארבע עונות. בשנת 2013 זכה איתה בגביע המונטנגרי, כשהוא קולע את מספר הנקודות הרב ביותר בטורניר הגמר. בספטמבר 2016 חתם לשלוש עונות בזלזניק בלגרד, אך לבסוף עזב אחרי עונה אחת. ב-17 בדצמבר 2018 חתם בדינאמיק. פרופיל, באתר eurobasket "Nikola Žižić novi član FMP-a". superkosarka.com. נבדק ב-19 בספטמבר 2016. {{cite web}}: (עזרה) "Nikola Žižić pens deal with Dynamic VIP PAY". druga.aba-liga.com. נבדק ב-23 בדצמבר 2018. {{cite web}}: (עזרה) "Никола Жижић потписао за Динамик". druga.aba-liga.com. ערך זה הוא קצרמר בנושא כדורסלנים ובנושא מונטנגרו. אתם מוזמנים לתרום לוויקיפדיה ולהרחיב אותו.
שמורת נחל הקיבוצים

שמורת נחל הקיבוצים היא שמורת טבע מוכרזת בעמק המעיינות שבעמק בית שאן, שהוכרזה ב-10 בינואר 2006. שטח השמורה הוא כ-70.1 דונם. השמורה סובבת את נחל הקיבוצים. בעבר חיה הלוטרה האירופית במי הנחל ובסביבה הקרובה אליו, אך כיום נכחדה מהאזור. בנחל חיים מגוון דגים, וביניהם: אמנון הגליל, אמנון ירדן, אמנון מצוי, אמנונית יוסף, עגלסת מצויה, בינית גדולת קשקש, בינית ארוכת ראש, לבנון ליסנר, נאוית מצויה, גמבוזיה מצויה ולאחרונה גם מולי מפרש שפלש לשם כמו כן זוהה מין פולש נוסף מהסוג זברה ציקליד(מין של ציכלזומה). בנחל גדלים מיני צמחים שונים כמו: קנה מצוי, סוף מצוי, פטל קדוש, קנה סוכר גבוה, פלגית שיחנית, סמר ימי, אגמון החוף, מכבד הביצות, לוטוס צר עלים, שנית גדולה, אשל הירדן, ערידת הביצות, ליסמכיה מסופקת, מרור ימי, ובמים גדל בשפע צמח טבול נדיר - קרנן טבוע. שמורת נחל הקיבוצים, באתר טבע ונופים בישראל Elad Oreg, העם הנבחר על ידי עצמו: 3 הערות על בחירה וטרגדיה בת 4000 <br>The Self Chosen People: 3 Remarks on Choice and a 4000 Years Tragedy, SSRN Electronic Journal, 2019 doi: 10.2139/ssrn.3488581
ניקולה ז'יז'יץ'

האם התכוונתם ל... ניקולה ז'יז'יץ' (כדורגלן) – בלם כדורגל קרואטי ניקולה ז'יז'יץ' (כדורסלן) – קלע כדורסל מונטנגרי
שמורת נחל עשוש

שמורת נחל עשוש (או שמורת עשוש) היא שמורת טבע מוכרזת בנגב, שהוכרזה ב-1 בדצמבר 1992. שטח השמורה הוא כ-399,517 דונם. השמורה סובבת את נחל עשוש. חלק ניכר מתחום השמורה (במערב ובדרום) הוא שטח אש, שהכניסה אליו אסורה ללא אישור ביטחוני. בתחומי השמורה לא קיימים מעיינות, ורק לאחר שיטפונות נדירים נקווים מים בגבים העמוקים שבנחלי המרחב. במרחבי השמורה חיים היונקים – צבי הנגב, ראם לבן, יעל נובי ופרא פרסי. בשמורה חי חרדון צב מצוי. בשמורה חיים מיני העופות: נשר מקראי, עקב עיטי, עיט סלעים, אלימון עפרוני ועוד. בגדה הדרומית של נחל נקרות מפעילה רשות הטבע והגנים תחנת האכלה לנשרים. צעד זה נועד להפחית את השפעת מטוסי חיל האוויר המתאמנים בסביבה על הנשרים הדוגרים בערבה. פרק זה לוקה בחסר. אנא תרמו לוויקיפדיה והשלימו אותו. שמורת נחל עשוש, באתר רשות הטבע והגנים שמורת נחל עשוש, באתר טבע ונופים בישראל
שמורת ים ראש הנקרה-אכזיב

שמורת ים ראש הנקרה-אכזיב היא שמורת טבע ימית, המהווה את השמורה הימית הגדולה והצפונית בישראל. השמורה משתרעת לאורך של כ-7 ק"מ של חוף מפורץ מגבול ישראל-לבנון בצפון ועד לצפון נהריה בדרום, ולמרחק של כ-15 ק"מ מערבה מקו החוף אל תוך הים. השמורה הוכרזה ב-6 בנובמבר 2019, ושטחה הוא כ-100,062 דונם. בתחומי השמורה נמצאת שמורת איי חוף ראש הנקרה ובה איי ראש הנקרה. בתחום השמורה נשפכים לים שלושה נחלים – נחל בצת, נחל כזיב ונחל שעל, ונמצאים בה מספר אתרי צלילה. תחילה תוכננו באזור שתי שמורות טבע ימיות נפרדות במימי החופים – שמורת ים ראש הנקרה ושמורת ים אכזיב. לאחר מכן, שונתה התוכנית לקדם שמורת טבע ימית גדולה, המאחדת את שתי ההצעות הקודמות, ומייצגת את כל תחום העומקים עד גבול המים הטריטוריאליים של מדינת ישראל. בסופו של דבר, הוחלט לקדם את תוכנית השמורה בגבול מצומצם של עד 15 ק"מ מהחוף, לעומת ההצעה המקורית – עד גבול המים הטריטוריאליים, כ־22 ק"מ מהחוף. אותה החלטה מהווה צמצום של כ-33% בשטח השמורה. בסופו של דבר הוכרזה השמורה ב-6 בנובמבר 2019. ב-6 ביוני 2023 הושקה השמורה בטקס בלב הים, במעמד השרה להגנת הסביבה, עידית סילמן, כשמורה ימית תיירותית ונפתחה רשמית למבקרים – כמעט ארבע שנים לאחר שהוכרזה. השמורה היא השמורה הימית התיירותית הראשונה והיחידה בחופיו הישראליים של הים התיכון – עם מספר מועדוני שיט וצלילה מורשים וארבעה חופי רחצה. לעיתים נצפה באזור כלב ים נזירי מצוי. שמורת הטבע היא האזור בו נצפים בצלילה הכי הרבה דגי סחוס בישראל – כמעט כ-40% מהתצפיות. עד היום תועדו מספר תצפיות של שני מינים של כרישים בשמורה. בשמורת אכזיב מתקיימת האוכלוסייה הגדולה ביותר בישראל של שני מיני דקרים: דקר הסלעים והדקרנית האדומה. בנוסף, מתקיים בה גם המין דקר אלכסנדרוני. אתר האינטרנט הרשמי של שמורת ים ראש הנקרה-אכזיב שמורת ים ראש הנקרה-אכזיב, באתר רשות הטבע והגנים שמורת ים ראש הנקרה-אכזיב, באתר טבע ונופים בישראל שמורת ים ראש הנקרה-אכזיב, באתר החצי הכחול נעה פישר, מרהיב: המגוון הביולוגי שבשמורת ים ראש הנקרה, באתר ynet, 15 בנובמבר 2020 גלעד כרמלי, הכינו את השנורקל: הושקה השמורה הימית התיירותית הראשונה בים התיכון, באתר ynet, 6 ביוני 2023
טטיאנה זלנסקיה

טטיאנה זלנסקיה (14 בינואר 1920 - 12 באוגוסט 2003) הייתה ישראלית שהוכרה כחסידת אומות העולם בשל הצלת ילדה יהודייה מידי הנאצים בשנת 1941. זלנסקיה, זמרת, ובעלה פאבל צ'ריוטה, הופיעו בתיאטרון בעיר הכבושה סימפרופול שבברית המועצות. בדצמבר 1941 פנה אליה עובד התיאטרון שבו עבדה, שהיה קשור למחתרת המקומית, בבקשה שתחביא ילדה יהודייה בביתה, כי בימים הקרובים יאספו הגרמנים את יהודי העיר להשמדה. אף שהוריה הזהירו אותה כי היא מסכנת את חייה, הסכימה זלנסקיה לקחת את הילדה היהודייה לובה קוגן. מאז אותו היום גרה לובה בת הארבע בביתם של טטיאנה ופאבל. בתום המלחמה החלו הזוג בחיפושים אחר הוריה של לובה, אך נודע להם שאמה ואחיה הוצאו להורג ואביה נהרג בחזית. בשנת 1965, כשלובה בת ה-24 כבר הייתה נשואה ואם לילדים, התיידד בעלה, שעבד כנהג מונית, עם נהג אחר שסיפר לו את סיפור חייו. הבעל קישר את הסיפור והבין שהאיש הוא אביה של לובה, אייזיק קוגן. קוגן האב לא נהרג בחזית, אלא חזר בתום המלחמה לסימפרופול. לאחר שנאמר לו כי אשתו ושני ילדיו נרצחו, התחתן בשנית, עבר לגור בקרסנודר והחל לעבוד כנהג מונית. בשנת 1995 קיבלה טטיאנה זלנסקיה את תואר חסידת אומות העולם. באותה השנה עלו לישראל זלנסקיה, לובה ומשפחתה. טטיאנה זלנסקיה באתר יד ושם
רכסי פארק

רכסי פארק או רכסי הפארק (באנגלית: Park Ranges) המכונים גם הרכסים העיקריים (באנגלית: Main Ranges) הם קבוצה גדולה של רכסי הרים במרכז הרי הרוקי הקנדיים. הרכסים ממוקמים בין דרום - מזרח פרובינציית קולומביה הבריטית ודרום - מערב פרובינציית אלברטה שבקנדה. קבוצת הרכסים הזו היא אחת משלוש קבוצות הרכסים העיקריים של הרכסים הקונטיננטליים. רכסי הפארק הם קבוצת הרכסים המרכזית מבין שלוש קבוצות רכסים אלה. רכסי פארק כוללים את רכסי ההרים: רכסי פארק באתר השמות הרשמי של ממשלת קולומביה הבריטית תחזית מזג אוויר עדכנית ארוכת טווח עבור הרי רכסי פארק מידע גאוגרפי
הודי להב

יהודה (הודי) להב הוא קצין צה"ל במילואים בדרגת אלוף-משנה, בתפקידו האחרון שימש נספח צה"ל בצרפת. קודם לכן שירת כנווט קרב ומפקד בחיל האוויר ופיקד על בסיס עובדה. להב שירת כנווט קרב בחיל האוויר. ב-2005 מונה למפקד טייסת המזל"טים הראשונה (טייסת 200), במהלך כהונתו פיקד על גדוד בעת ביצוע תוכנית ההתנתקות, בטייסת נקלטו כטמ"מים מדגם שובל. ב-2008 מונה למפקד בסיס עובדה. באוגוסט 2011 מונה לנספח צה"ל בצרפת תפקיד אותו מילא עד שחרורו באוגוסט 2014. לאחר שחרורו עבד בהתעשייה האווירית לישראל כמנהל שיווק, ב-2018 מונה למנהל מפעל רקיע וסגן מנהל חטיבת כלי טיס צבאיים. ב-2020 מונה למנהל הפעילות העסקית (CBO) בחברת NSO. ב-2021 מונה לסמנכ"ל שיווק של התעשייה האווירית. להב בעל תואר ראשון בהנדסת מכונות מאוניברסיטת בן-גוריון בנגב ותואר שני במנהל עסקים בתוכנית קלוג רקנאטי באוניברסיטת תל אביב. חנן גרינברג ונורית בלקין, "קרעתי לחיילים את הצו מול העיניים", באתר ynet, 15 באוגוסט 2005 אנשי מערך שובל נזכרים בעבר ומסתכלים לעתיד, באתר צה"ל, 9 במרץ 2017 יהודה (הודי) להב ממונה לסמנכ"ל השיווק של החברה, אתר התעשייה האווירית, 31 באוגוסט 2021 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
לוקאס קראנאך הבן

לוקאס קראנאך הבן (בגרמנית: Lucas Cranach der Jüngere;‏ 4 באוקטובר 1515 – 25 בינואר 1586) היה צייר גרמני, בנו של לוקאס קראנאך האב. לוקס קראנאך הבן נולד בויטנברג, גרמניה בשנת 1515. לצייר לוקאס קארנאך ולרעייתו, ברברה ברניבר (Barbara Brengebier). הוא החל לעסוק בציור בשולייה בסדנה של אביו, יחד עם אחיו האנס קראנאך (אנ'). ב-20 בפברואר 1541 נישא לברברה ברוק (Barbara Brück). בשנת 1550, בעקבות עזיבתו של אביו לגלות, יחד עם פטרונו יוהאן פרידריך הראשון, הנסיך הבוחר מסקסוניה, קיבל קראנאך הצעיר את האחריות על הסדנה המשפחתית. ב-24 במאי 1551 נישא בשנית למגדלנה שרף (Magdalena Schurff). מרעייתו הראשונה היו לו שלושה בנים ובת, ואילו מרעייתו השנייה נולדו לו חמישה ילדים, בהם הצייר אוגוסטין קראנאך (אנ'). קראנאך נפטר ב-25 בינואר 1586 ונקבר בכנסייה העירונית של ויטנברג. מדיה וקבצים בנושא לוקאס קראנאך הבן בוויקישיתוף לוקאס קראנאך הבן, באתר Discogs (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
שמורת איי חוף ראש הנקרה

שמורת איי חוף ראש הנקרה היא שמורת טבע ימית, הכוללת בתחומיה את איי ראש הנקרה. השמורה נמצאת בתחומי שמורת ים ראש הנקרה-אכזיב. האיים נכללו בתוכנית הראשונית להכרזה נרחבת על 50 שמורות טבע בישראל, שהוצגה בשנת 1956. השמורה הוכרזה ב-10 ביוני 1965, ושטחה הוא כ-311 דונם. השמורה משתרעת בשני גושים נפרדים באיי החוף - האי "שחף" והאי "נחליאלי" מערבית לשפך נחל בצת, והאי "אכזיב" הנמצא מערבית לגן הלאומי אכזיב. העלייה לאיים אסורה, וכך גם השהייה בים בתחום 150 מ' מהאיים - על מנת לא לפגוע בפעילות הקינון בהם. האיים הם בין המקומות היחידים בישראל שבהם מקננות הציפורים הנדירות נחליאלי לבן, שחף כספי ושחפית הים. שמורת איי חוף ראש הנקרה, באתר טבע ונופים בישראל יוכרז על 50 שמורות טבע, הארץ, 27 במאי 1956
פיטר קרמה

פטר קרמה (בדנית: Peter Cramer;‏ 24 באוגוסט 1726 – 17 ביולי 1782) היה צייר דני שהתמחה בתפאורות נוף לתיאטרון ובעבודות דקורטיביות. הוא כנראה היה אוטודידקט. בשנות ה-40 של המאה ה-18 הוא עשה כמה רישומים לגרסאות מוקדמות של הספר "המסע למצרים ונוביה" מאת פרדריק לואיס נורדן מטעם האקדמיה המלכותית הדנית למדעים. על בסיס זה, בשנת 1754, הומלץ לו על ידי האקדמיה המלכותית לאמנויות יפות לקבל מלגת השתלמות שתאפשר לו להיות "צייר היסטורי מוכשר". אולם האקדמיה התעקשה לפעול על פי ההליך, והוא נדרש להתמודד על מדליית זהב בשנת 1756. הוא לא הצליח להגיע למקום הראשון ותוכניות השתלמות שלו לא מומשו. הוא החל לעשות תפאורות באמצע שנות ה-50 של המאה ה-18, כאשר יצר סצנות לחבר, נילס קרוג ברדל, מלחין שכתב שתי אופרות. הם הכירו כי לקרמה היה זמר חובב ולפעמים הופיע במסיבות. בשנת 1762 הוא הוכר כצייר סצנות מקצועי שעסק בכך עד מותו. לאחר שנת 1773' הוא יצר ציורים רבים, בעיקר בשל תמיכה שקיבל מהאקדמיה כנגד הצייר האטלקי קרלו גאלי דה ביבינה, בן למשפחת האמנים איטלקית מפורסמת. בנוסף לעבודות התיאטרון שלו, הוא יצר סצנות ז'אנר שהזכירו את דוד טנירס הבן ואדריאן ברואר והיה בין הראשונים שקבלו השראה מהאיכרים הדנים. בשנת 1777, הוא הפך למועמד לחברות באקדמיה. בשנה שלאחר מכן שלח אליהם שתי יצירות שהוצגו בהצלחה, והפך לחבר, ודיוקנו צויר על ידי ויגיליוס אריקסן. אולם כבוד זה היה קצר מועד. הוא התמכר לאלכוהול, ומת בשנת 1782, בן חמישים ושש. רבות מיצירותיו נחקקו מאוחר יותר על ידי יונאס האס ויוהאן פרדריק קלמנס. מדיה וקבצים בנושא פיטר קרמה בוויקישיתוף Brief biography Kunstindeks Danmark & Weilbachs kunstnerleksikon, www.kulturarv.dk
רכס פארק

האם התכוונתם ל... ארצות הברית רכס פארק (נבדה) – רכס הרים במחוז ניי במדינת נבדה שבארצות הברית רכס פארק (קולורדו) – רכס הרים בהרי הרוקי, חלק מקו פרשת המים של אמריקה בעל הגבול בין מחוז ג'קסטון ומחוז רואוט, במדינת קולורדו שבארצות הברית קנדה רכסי פארק – קבוצה גדולה של רכסי הרים בהרי הרוקי הקנדיים אחת משלושת קבוצות הרכסים העיקריים של הרכסים הקונטיננטליים, בפרובינציית קולומביה הבריטית שבקנדה
גנוטוביוסיס

גנוטוביוסיס (מיוונית 'גנוטו' – ידוע, 'ביוסיס' – חיים) הוא המצב שבו כל צורות החיים בתוך אורגניזם כלשהו ידועות לחוקר. בדרך כלל פירוש הדבר שהאורגנזים חופשי ממיקרואורגניזמים או מזוהם במיקרואורגניזם ידוע אחד בלבד. מצב זה הוא כלי חיוני למחקרי מעבדה בתחום הביולוגיה והאקולוגיה. גנוטוביוטיקה הוא תחום הידע העוסק בהבאת אורגניזמים למצב של גנוטוביוסיס. אורגניזם מודל מיקרוביום גנוטוביוסיס, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
בוא שיר עברי

בוא שיר עברי היא תוכנית המשודרת בגלי צה"ל בכל שבת בבוקר החל מנובמבר 2014 בעריכתו ובהגשתו של יורם רותם. כל תוכנית מוקדשת ליוצר, מבצע או נושא כלשהו בזמר העברי ורותם משוחח עליו עם האדם עצמו או עם קרוב משפחתו או מומחה שחקר את הנושא ומספר עליו למאזינים. בתוכנית משולבים גם שירים, שחלקם מבוצעים על ידי האומנים באולפן וקטעים נדירים מתוכניות והקלטות שנעשו על ידי גלי צה"ל בעבר. מנתוני ההאזנה של קנטאר מדיה (TGI) מיולי 2021 עלה ש"בוא שיר עברי" היא התכנית המואזנת ביותר בגלי צה"ל בשבתות. שם התכנית לקוח משירו של קובי לוריא "בוא שיר עברי" שיצא ב-1984.
אלנבוגן

האם התכוונתם ל... אדולף אלנבוגן – כנר, מנצח ומלחין יהודי-הונגרי אוטו אלנבוגן – צייר ישראלי; אביו של עמוס אלנבוגן וילהלם אלנבוגן (גר') – פוליטיקאי סוציאליסט יהודי-אוסטרי טל אלנבוגן – פרופסור במחלקה לאלקטרוניקה פיזיקלית בבית הספר להנדסת חשמל שבפקולטה להנדסה באוניברסיטת תל אביב עמוס אלנבוגן – מאייר, קריקטוריסט, עיתונאי והומוריסטן ישראלי; בנו של אוטו אלנבוגן בוגן
קלדור

האם התכוונתם ל... אישים: אברהם קלדור – שחמטאי ישראלי בדרגת אמן בינלאומי ג'רג' קאלדור – עיתונאי, לקטור ועובד מפלגה יהודי-הונגרי ניקולס קלדור – כלכלן יהודי-בריטי אחר: יעילות קלדור-היקס – מדד ליעילות כלכלית
שמורת ים דור-הבונים

שמורת ים דור-הבונים היא שמורת טבע ימית מול חוף דור-הבונים שהוכרזה ב-11 ביוני 2002, ושטחה הוא כ-5,192 דונם. כמו כן, רצועת החוף "חוף דור-הבונים" הגובלת בשמורה נכללת בתחום שמורת חוף הבונים. בסקר שנערך בשמורה בשנת 1994[דרוש מקור], אותרו בה כ-100 מיני חסרי חוליות ימיים, ובכללם כ-39 מיני רכיכות וכ-20 מיני סרטנים. שמורת ים דור-הבונים, באתר רשות הטבע והגנים שמורת ים דור-הבונים, באתר טבע ונופים בישראל
מענק

האם התכוונתם ל... מענק כספי (גראנט) מענק הכנסה – ראו מס הכנסה שלילי מענק לידה מענק חתימה מענק שימור מענק פרישה ענק (פירושונים) שכר – גמלה, קצבה